ອິສຣາແອລ ​ອະ​ນຸ​ຍາດ​ໃຫ້ ສະມາຊິກ ສະພ​າ​ຕ່ຳ ຕ​ລາ​ອິບ ໄປຢ້ຽມຢາມ ຄອບ​ຄົວ ຢູ່​ເ​ວັ​ສ​ທ໌​ແບັງ
ທ່ານ​ທ​ຣຳ ​ຂຽນ​ລົງ​ໃນ​ທວິດ​ເຕີ ກ່ອນ​​ຈະ​ໄດ້​ຕັດ​ສິນ​ໃຈ, ທີ່​ຂຽນ​ວ່າ ມັນ​ຈະ​ເປັນ​ການ​ສະ​ແດງ​ອອກ​ຊຶ່ງ​ຄວາມ​ອ່ອນ​ແອ​ຢ່າງ​ແຮງ ຖ້າ​ຫາກວ່າ ອິ​ສ​ຣາ​​ແອ​ລ ອະ​ນຸ​ຍາດ​ໃຫ້ສະ​ມາ​ຊິກ​ສະ​ພາ​ໂອ​ມາ​ ແລະ​ ຕ​ລາ​ອິບ ໃຫ້​ເຂົ້າໄປ​ຢ້ຽມ​ຢາມ.
ອິສແອລໄດ້ຕ່າວປີ້ນ ແລະຕັດສິນທີ່ຈະອະນຸຍາດໃຫ້ ນຶ່ງໃນສອງສະມາຊິກສະພາສະຫະລັດ ຊຶ່ງແຕ່ຫົວທີນັ້ນ ໄດ້ຖືກຫ້າມ ບໍ່ໃຫ້ໄປຢ້ຽມຢາມ ລັດຖະມົນຕີກະຊວງພາຍໃນ ທ່ານອາຣີ ເດຣີ ກ່າວວ່າ ສະມາຊິກສະພາຕ່ຳ ທ່ານນາງຣາຊີດາ ຕລາອິບ ຈະໄດ້ຮັບອະນຸຍາດ ຍ້ອນເຫັນແກ່ມະນຸດສະທຳ ເພື່ອໄປຢ້ຽມຢາມແມ່ເຖົ້າຂອງທ່ານນາງໃນໄວ 90 ປີ ທີ່ອາໄສຢູ່ເຂດຝັ່ງຕາເວັນຕົກຂອງແມ່ນ້ຳຈໍແດນ ຫຼື West Bank ໃນຈົດໝາຍສະບັບນຶ່ງທີ່ໄດ້ນຳອອກເຜີຍແຜ່ ໂດຍຫ້ອງການກະຊວງພາຍໃນ ຊຶ່ງທ່ານນາງ ຕລາອິບ ກ່າວວ່າ ທ່ານນາງ ຈະນັບຖືການຈຳກັດຮັບແຄບຕ່າງໆແລະຈະບໍ່ສະໜັບສະໜຸນການບອຍຄອຕ ໃນ ລະຫວ່າງການຢ້ຽມຢາມຄັ້ງນີ້ ກ່ອນໜ້ານີ້ ປະທານາທິບໍດີສະຫະລັດ ທ່ານດໍໂນລ ທຣຳ ແມ່ນໄດ້ປະຕິເສດວ່າທ່ານເປັນຄົນຊັກຊວນ ໃຫ້ອິສຣາແອລຫ້າມບໍ່ໃຫ້ ສະມາຊິກລັດຖະສະພາສະຫະລັດ 2 ທ່ານ ທີ່ຕ້ອງຕິການປະຕິບັດຂອງອິສແອລ ຕໍ່ຊາວປາແລສໄຕນ໌ນັ້ນ ເຂົ້າປະເທດ ດັ່ງທີ່ນັກຂ່າວຂອງວີໂອເອ ໄມໂກ ບຣາວນ໌ ມີລາຍງານມານັ້ນ ກໍແມ່ນວ່າ ທ່ານທຣຳ ໄດ້ຂຽນຄວາມຄິດຂອງທ່ານ ລົງໃນສື່ສັງຄົມ ແລະຕໍ່ພວກນັກຂ່າວ ກ່ອນທີ່ຈະເຂົ້າຮ່ວມການໂຮມຊຸມນຸມໂຄສະນາຫາສຽງ ໃນແລງວັນພະຫັດວານນີ້ ເພື່ອກະຕຸກຊຸກຍູ້ໃຫ້ພວກທີ່ສະໜັບສະໜຸນທ່ານ ມີຄວາມກະຕືລືລົ້ນ ຊຶ່ງວັນນະສອນ ມີລາຍງານລະອຽດກ່ຽວກັບເລື້ອງ ນີ້ ມາສະເໜີທ່ານ ໃນອັນດັບຕໍ່ໄປ ປະທານາທິບໍດີສະຫະລັດ ທ່ານດໍໂນລ ທຣຳ ໄດ້ກ່າວວ່າ ທ່ານບໍ່ໄດ້ຊັກຊວນ ຫຼືບໍ່ ກໍບໍ່ ຊັກຊວນໃຫ້ອິສຣາແອລ ເກືອດຫ້າມການຢ້ຽມຢາມຂອງສະມາຊິກສະພາແມ່ຍິງ ສັງກັດ ພັກເດໂມແຄຣັດ ທ່ານນາງ ອິລຮານ ໂອມາ ແລະທ່ານນາງຣາຊີດາ ຕລາອິບ ຊຶ່ງທ່ານ ປະທານາທິບໍດີທຣຳ ກ່າວວ່າ ທ່ານທຣຳ ບໍ່ໄດ້ລະບຸວ່າ ແມ່ນຜູ້ໃດທີ່ທ່ານໄດ້ໂອ້ລົມນຳ ໃນອິສຣາແອລ ທ່ານທຣຳ ເບິ່ງຄືວ່າ ໄດ້ທ້າທາຍອິສຣາແອລ ໃນການຂຽນລົງໃນທວິດເຕີ ກ່ອນຈະໄດ້ ຕັດສິນໃຈ, ທີ່ຂຽນວ່າ ທ່ານນາງ ໂອມາ ແລະທ່ານນາງຕລາອິບ ແມ່ນໄດ້ຕ້ອງຕິຢ່າງແຮງຕໍ່ການທີ່ອິສຣາແອລ ປະຕິບັດຕໍ່ຊາວປາແລັສໄຕນ໌ ພວກທ່ານທັງສອງ ໄດ້ມີໝາຍກຳໜົດ ທີ່ຈະໄດ້ຢ້ຽມຢາມ ອິສຣາແອລແລະຫຼາຍໆຫົວເມືອງ ໃນເຂດຝັ່ງຕາເວັນຕົກຂອງ ແມ່ນ້ຳຈໍແດນ ຫຼື West Bank ໃນອີກບໍ່ເທົ່າໃດມື້ຕໍ່ໜ້ານີ້ ບັນດາພວກຜູ້ນຳຊາວຢິວ ໃນລັດມິນເນໂຊຕາ ບ້ານເກີດຂອງທ່ານນາງນັ້ນໄດ້ ຕຳໜິ ຕິຕຽນອິສຣາແອລ ທີ່ຫ້າມບໍ່ໃຫ້ທ່ານນາງ ໂອມາ ແລະທ່ານນາງຕລາອິບ ຈາກລັດ ມິຊີແກນ ໄປຢ້ຽມຢາມ ຍ້ອນວ່າ ພວກເຂົາເຈົ້າສະໜັບສະໜຸນການບອຍຄອດ ບໍ່ໄປລົງທຶນແລະການລົງໂທດ ຫຼື BDSຂອງຂະບວນການເຄື່ອນໄຫວທີ່ບໍ່ໃຊ້ຄວາມຮຸນແຮງ ທີ່ຊອກຫາທາງກົດດັນທາງເສດຖະກິດຕໍ່ອິສຣາແອລ ໃຫ້ຍຸຕິ ການເຂົ້າໄປຍຶດຄອງ ເຂດ West Bank ທ່ານເຈກັບ ເຟຣ ເຈົ້າຄອງກຳແພງນະຄອນມິນນີອາໂປລິສ ສັງກັດພັກເດໂມແຄຣັດ ກ່າວວ່າ ທ່ານນາງໂອມາ ໄດ້ໄປປາກົດຕົວໃນກອງປະຊຸມທີ່ມິນເນໂຊຕາ ໃນແລງວັນພະຫັດ ວານນີ້ ແຕ່ໄດ້ປະຕິເສດ ຕໍ່ພວກນັກຂ່າວທີ່ຖາມ ກ່ຽວກັບການເກືອດຫ້າມ ເຂົ້າປະເທດ ອິສຣາແອລ ກ່ອນໜ້ານີ້ ທ່ານນາງໄດ້ອອກຖະແຫຼງການສະບັບນຶ່ງ ທີ່ໄດ້ລະບຸວ່າ ລັດຖະບານ ອິສຣາແອລ ໄດ້ເກືອດຫ້າມການເຂົ້າໄປຍັງປະເທດດັ່ງກ່າວ ໂດຍກີດກັນ ທ່ານນາງ ຈາກປະຕິບັດໜ້າທີ່ ໃນຖານະທີ່ເປັນສະມາຊິກສະພາສະຫະລັດ ທີ່ບັງຄັບໃຫ້ ທ່ານນາງ ໃນບັນຊີທວິດເຕີ ຂອງທ່ານນາຍົກລັດຖະມົນຕີເບັນຈາມິນ ເນຕັນຢາຮູ ແຫ່ງອິສຣາ ແອລນັ້ນ ອິສຣາແອລໄດ້ໃຫ້ເຫດຜົນ ກ່ຽວກັບການຕັດສິນໃຈດັ່ງກ່າວ ໂດຍຂຽນວ່າ ສະມາຊິກສະພາແມ່ຍິງ 2 ທ່ານນີ້ U S PRESIDENT DONALD TRUMP: Jacob Frey, (D) Minneapolis Mayor: